Petra Šimunić, 7. razred

Mentorica: Marija Hudi Hitrec

**NEOBIČNA DJEVOJČICA**

Školsko zvono svojom je prodornom kreštavom zvonjavom najavilo kraj još jedne školske godine i početak odmora, početak toliko željenih ljetnih praznika. Svako ljeto obično bude puno uzbuđenja, novih prijatelja i neobičnih zgoda.

Spakirala sam svoju malu putnu torbu koja je od muke pucala po šavovima od svih potrebnih i nepotrebnih stvari koje sam uzela sa sobom. Ovaj put morala sam do bake vlakom koji je vozio kao da će svaki tren iskočiti iz ucviljenih tračnica. Sunce je već bilo visoko na nebu i doslovno pržilo kad sam se spuštala niz brijeg zadnjim lijenim koracima do svoje bake. Odjednom sam začula tih i umiljat glas koji je pjevušio pjesmo o tome kako je život lijep. Ispred mene pojavila se jedna naizgled obična djevojčica duge kestenjaste zamršene kose, očiju zelenih poput mlade trave, u cvjetnoj haljini ispod koje su virila kvrgava i pomalo neugledna koljena. Veselo je skakutala i pjevušila.

- Hmm, kako može biti tako sretna po ovoj vrućini u tim trošnim sandalama na nogama -prolazilo mi je kroz glavu.

Djevojčica me je pozdravila i, bez da sam joj postavila ikakvo pitanje, počela govoriti o sebi. I ona je kod svoje bake, mora živjeti s njom jer je proljetos ostala bez roditelja. Naravno, mučio ju je osjećaj tuge i usamljenosti, ali dane je kratila pomažući nemoćnim životinjama, trčkarala prirodom i pjevušila.

Pomislila sam kako ima neobičan hobi za svoje godine. Obožava cvijeće svih boja, oblika i mirisa. Zajedno sa svojom bakom pomno uređuje i sadi cvjetnjak koji mi je usput pokazala.

Duboko u sebi znala sam da su i njezini roditelji sretni kada ju vide tako vedru i veselu.

Jedna neobična djevojčica to me ljeto naučila da sreća nisu bespotrebne stvari, već užitak u svakom danu ispunjen zajedništvom s prirodom.

Daniel Srebak, 4. a razred

Mentorica: Jasna Jakopec

**ZIMA**

Duošla je potihe, kak nekakova biela vila. Duošla i prešla. Ostal je same veter teri je restiral zadnje sive oblake. Nebe je znova tak vedre, a sounce i ve zablešči čez okne. Nikak da zima dojde i onak praf da se zmrzne.

Božič je minul, Nove lete je prešle, naše zimske ferje takaj. I znova sme tu de jesme, nazaj v škuolice... A nisme se vžili ni sanjkanja ni grudanja jer snega nie bile ni za liek.

Negda je male zaprhutal kak i denes vjutre. Da sem se zbudil i pogledal čez okne, vse je bile biele. Baš sem bil nekak vesel i sam sebe rekel: „Da duojdem z škuole, bum se sanjkal.“

Ali, vidite i sami, nie ga več, same je krove zabielel. Čujem ga ja, potihe mi se smeje i govori: „Bez brige, vrnul se bum ja, onak za praf, kak Bog zapovieda!“

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rječnik

duošla – došla, kak – kao, prešla – otišla, teri – koji, restiral – rastjerao, nebe – nebo, znova – ponovno, ve – sad, zablešči – zabliješti, čez – krz, okne – prozor, dojde – dođe, praf – potpuno, minul – prošao, ferje – praznici, takaj – također, v – u, vžili – nauživali, negda – nekada, zaprhutal – prhnuo, da – kad, zbudil – probudio, duojdem – dođem, nie – nema, več – više, vrnul – vratio

Dorotea Borić, 4. b razred

Mentorica: Sanja Martinjak

**ZIMA**

Zima je fejst huda. Čak i mački v hižu bežiju na zapeček se gret.

Curi snieg i vse je biele. Ni hižice se ne vidiju, same z krova črni dim.

Deca se valjaju v sniegu i dielaju snjegoviča, a z hiže diši babičin topli kuruzni postružnjak.

I vrabec beži pod stari žlieb da bi leže dočakal da se otopi te bieli snieg.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rječnik

fejst – jako, huda – oštra, hižu – kuću, bežiju – bježe, zapeček – zapećak, gret se – grijati se, vse – sve, hižice – kućice, z – s, črni – crni, dielaju – rade, diši – miriše, babičin – bakin, kuruzni postružnjak – kukuruzni kruh, pogača, beži – bježi, leže – lakše, dočakal – dočekao